**Аннотация к рабочей программе по родному (коми-пермяцкому) языку**

**5 класс**

5 классын роднöй кыв велöтöмлöн задачаэзöн лоöны:

-паськöтны тöдöммез начальнöйклассэзын велöтöм темаэз сьöртi;

-сетны лексика да текст йылiсь вежöртас;

-зорöтны устнöй да письменнöй сёрни.

Лöсьöтöм программа пыдына йитöм роч кыв сьöртi программаöн. Бöрйöм курс сьöртi медшöрöн лоö сёрни зорöтöм, кöдакöт йитсьö «Фонетика», «Кыв состав», «Лексика», «Морфология» да «Синтаксис» йылiсь сведеннёэз сетöм.

Типовöй программаын 5 классын сетсьö 68 час, лöсьöтöм программаын – 34 час.

5 класс понда программаö пыртöмöсь грамматикалöн то кытшöм торрез:

«Синтаксис», «Фонетика», «Кыв состав», «Существительнöй» (повторяйтчöны), виллезöн лоöны текст йылiсь, диалекттэз йылiсь, словосочетаннё, кывлöн словарнöй состав, кыв история йылiсь сведеннёэз.

Быдöс грамматическöй сведеннёэз велöтсьöны текст основа вылын, этöн судзöтсьöны сэтшöм моггез:

-зорöтны устнöй и письменнöй сёрни,

-велöтны быдкодь ситуацияын сёрнитны литературнöй кывлöн нормаэз сьöртi,

-грамматика отсöтöн велöтны донтны парма мулiсь история, ас гöгöрся олан, тöдны коми йöзлiсь родвужжез.

**5 классісь велöтчиссезлö колö тöдны:**

-коми-пермяцкöй кыв – этö коми-пермяккезлöн роднöй кыв;

-текстлісь признаккез;

-кывлісь да сёрнилісь öткодьсö да неöткодьсö;

-сёрнилісь типпез;

-текст да сылісь признаккез;

-мый сэтшöм висьтасян текст да мыччалан текст;

-кывлісь разделлэз да ныліь медтöдчана вежöртассэз.

**5 классын велöтчиссезлö колö кужны:**

-определяйтны текстлісь тема да шöр дума;

-лöсьöтны простöй план;

-правильнöя шуны быдöс сёрнишыэз, сувтöтны кылын удареннё;

-торйöтны сёрнишыэз да шыпассэз;

-керны быдкодь вида бöрйöммез (фонетическöйö, кыв состав сьöрті да синтаксическöйö);

-адззыны кыввезын велöтöм орфограммаэз, сёрникузяын – пунктограммаэз, кужны вежöртöтны нійö;

-пыртны сёрниö синониммез, антониммез, уна вежöртаса кыввез;

-керны проектнöй да исследовательскöй уджжез;

-самостоятельнöя пользуйтчыны велöтчан небöгöн, отсасян конспекттэзöн, таблицаэзöн да схемаэзöн.

**Аннотация к рабочей программе по родному (коми-пермяцкому) языку**

**6 класс**

Рабочöй программа 6 класс понда составитöм «Рабочая программа по родному языку» для 5-11 классов сьöртí/ авт.разраб. Т.А. Васькина, М.Е. Галкина, А.С.Лобанова, О.А.Попова.

Роднöй кыв велöтöмлöн задачаэзöн лоöны:

* паськöтны тöдöммез начальнöйклассэзын да 5 классын велöтöм темаэз сьöртi,
* сетны морфология да сёрни торрез йылiсь вежöртас, зорöтны устнöй да письменнöй сёрни.

Лöсьöтöм программа пыдына йитöм роч кыв сьöртi программаöн. Бöрйöм курс сьöртi медшöрöн лоö сёрни зорöтöм, кöдакöт йитсьö «Морфология» йылiсь сведеннёэз сетöм.

Типовöй программаын 6 классын сетсьö 68 час, миян жö школаын - 34 час.

6 класс понда программаö пыртöмöсь грамматикалöн тор «Морфология».

Быдöс грамматическöй сведеннёэз велöтсьöны текст основа вылын, этöн судзöтсьöны сэтшöм моггез:

- зорöтны устнöй и письменнöй сёрни,

- велöтны быдкодь ситуацияын сёрнитны литературнöй кывлöн нормаэз сьöртi,

- грамматика отсöтöн велöтны донтны парма мулiсь история, ас гöгöрся олан, тöдны коми йöзлiсь родвужжез.

**6 классын велöтчиссезлö колö тöдны:**

-коми-пермяцкö0й литературнöй кывлісь основнöй нормаэз да диалекттэзлісь мукöд ассямаэз;

- самостоятельнöй (знаменательнöй) сёрни торрезлісь шöр признаккез да ассямаэз;

- самостоятельнöй сёрни торрезлісь аркмöм да гижöм.

**6 классын велöтчиссезлö колö кужны:**

- торйöтны самостоятельнöй сёрни торрез, нылісь формаэз;

- определяйтны сёрни торрезлісь грамматическöй признаккез да синтаксическöй функцияэз;

-аркмöтны да гижны самостоятельнöй сёрни торрез;

- устнöй да письменнöй формаэзын морфологическöй бöрйöм;

Самостоятельнöй сёрни торрез пыртны устнöй да письменнöй сёрниö.

**Аннотация к рабочей программе по родному (коми-пермяцкому) языку**

**7 класс**

Роднöй кыв велöтöмлöн задачаэзöн лоöны: готовитны грамотнöй отирöс, велöтны челядьöс пользуйтчыны устнöй да письменнöй сёрниöн, воспитывайтны челядьын патриотизм, Родина любитöм, роднöй край радейтöм.

7 классын велöтчан год пондöтчö повтореннёсянь, кöдö чулöтiкö велöтiсь обращайтö вниманнё самостоятельнöй да служебнöй серни торрез вылö, баитан стиллез вылö.

Велöтчиссез тöдсасьöны кывкöт кыдз общественнöй явленнёкöт да общайтчан средствокöт, тöдöны, кыдз и мыля вежсьö кылыс векись векö. Эта материал сьöртi велöтчиссезлö позьö тöдсасьны коми-пермяцкöй народлöн историякöт, миян кыв да литература зоралöмкöт, нылöн талуння состояннёкöт.

«Текст да сёрни стиллез» разделын велöтчиссез тöдсасясö сёрнитан (разговорнöй) стилькöт да художественнöй литературалöн кывкöт.

Ыджыт места 7 классын сетöма разделлö «Синтаксис да пунктуация». Кытöн баитам простöй сёрникузя йылiсь: главнöй да второстепеннöй членнэз йылiсь, однороднöй членнэза сёрникузя йылiсь, обособленнöй второстепеннöй членнэза сёрникузя йылiсь, обращеннёэза да вводнöй кыввеза сёрникузя да односоставнöй сёрникузя йылiсь.

Типовöй программаын 7 классын сетсьö 68 час, лöсьöтöм программаын – 34 час.

**7 классын велöтчиссезлö колö тöдны:**

-коми-пермяцкöй кыв вылын медодзза грамматикаэз да букваррез;

-сёрни стиллез коми-пермяцкöй языкознаннёын, публицистическöй да научнöй стиллезлiсь ассямасö;

-кадакывлiсь невежласяна формаэз, нылiсь грамматическöй признаккез;

-урчитанлiсь морфологическöй признаккез, сылiсь разряддэз вежöртас сьöртi да аркмöм;

-неöткодьсö самостоятельнöй да служебнöй сёрни торрез коласын;

-ассямасö служебнöй сёрни торрезлiсь, изобразительнöй кыввезлiсь.

**7 классын велöтчиссезлö колö кужны:**

-торйöтны быдкодь стиля тексттэз;

-аркмöтны сложнöй план лыддьöтöм текст сьöртi;

-аркмöтны кадаквлiсь невежласяна формаэз, употребляйтны нiйö сёрниын;

-аркмöтны урчитан мöдiк сёрни торрезiсь, сылiсь степеннез, правильно гижны да употребляйтны сёрниын;

-определяйтны служебнöй сёрни торрез;

-определяйтны служебнöй сёрни торрезлiсь грамматическöй признаккез, керны устнöй да письменнöй морфологическöй бöрй

**Аннотация к рабочей программе по родному (коми-пермяцкому) языку**

**8 класс**

Коми-пермяцкöй кыв сьöртi программаö теоретическöй сведеннёэз пыртöмöсь современнöй лингвистическöй наукалiсь достиженнёэз учитывайтöмöн. 8 классын учебнöй год пондöтчö повтореннёсянь. Велöтiсь обращайтö вниманнё кыв сочетаннё, предложеннёлöн признаккез вылö. Кыдз и быд классын, 8 классын велöтсьö текст описаннёа текстлöн аскоддяыс. Сiдзжö сувтчö публицистическöй да научнöй характера текстлöн признаккез вылын.

Челядь тöдöны ни прямöй сёрни йылiсь, но эта годö нiя уджалöны пунктуация да интонация вылын. Сложнöй сёрникузя велöтöм отсалö зорöтны челядьлiсь сёрни, лэбтö нылiсь пунктуационнöй грамотность. Быд синтаксическöй тема велöтiкö мунö морфология повторяйтöм.

Прграмма сьöрті 68 час, эстöн 34 час.

8 классiсь велöтчиссезлö год конецын колö ***тöдны:***

- текст да сёрни стиллез;

- сложносочинённöй да сложноподчинённöй предложеннё;

- союззэзтöм сложнöй предложеннё да сложнöй синтаксическöй конструкция.

Колö ***кужны:***

- объяснитны велöтöм орфограммаэз, пунктограммаэз;

-самостоятельная уджавны виль темаэз велöтiкö учебник сьöртi;

- пыртны сёрниö простöй и сложнöй предложеннёэз, сложнöй синтаксическöй конструкция,

- кужны лöсьöтны доклад, сообщеннё;

- гижны колана стильын сочиненнё-описаннё, повествованнё, рассужденнё литературнöй произведеннё сьöртi.

**Аннотация к рабочей программе по родному (коми-пермяцкому) языку**

**9 класс**

Роднӧй кыв велӧтӧмлӧн задачаэзӧн лоӧны: готовитны грамотнӧй отрӧс, велӧтны челядьӧс пользуйтчыны устнӧй да письменнӧй сёрниӧн, воспитывайтны челядьын патриотизм, Родина радейтӧм, роднӧй край радейтӧм.

9 классын учебнӧй год пондӧтчӧ повтореннёсянь, кӧдӧ чулӧтікӧ велӧтісь обращайтӧ вниманнё кывтэчас вылӧ, простӧй и сложнӧй сёрникузя вылӧ, сложнӧй синтаксическӧй конструкция вылӧ.

9 классын велӧтсьӧны кык сложнӧй раздел: «Кыв йылісь да кыв зорамӧм историяись сведеннёэз», «Текст да сёрни стиллез». Эта разделлэзлӧн ыджыт образовательнӧй да воспитательнӧй значеннё. Велӧтчиссез тӧдсасьӧны кывкӧт кыдз общественнӧй явленнёкӧт да общайтчан средствокӧт; тӧдӧны, кыдз и мыля вежсьӧ кылыс векись векӧ. Эта материал сӧрті велӧтчиссезлӧ позьӧ тодсасьны коми-пермяцкӧй народлӧн историяӧт, миян кыв да литература зорамӧмкӧт, нылӧн талуння состояннёкӧт.

«Текст да сёрни стиллез» разделӧн тӧдсасикӧ колӧ отсавны велӧтчиссезлӧ вайӧтны системаӧ, обобщитны да тӧдсӧтны стлистика сьӧрті сведеннёэз, кӧдӧ челядь пондісӧ тӧдны быдсӧн школьнӧй курссӧ велӧтӧм коста, систематизируйтны да совершенствуйтны нылісь сёрни навыккез.

«Кыв йылісь да кыв зорамӧм историяись сведеннёэз» велӧтӧмлӧн задача – сетны общество оланын кывлӧн значеннё йылісь, кыв йылісь кыдз развивайтчан общественнӧй явленнё йылісь общӧй представленнё, тӧдсӧтны кыв йылісь наука разделлэзӧн.

9 классісь велӧтчиссезлӧ колӧ кужны:

-различайтны сёрни стиллез, пользуйтчыны сёрни стиллезӧн быдкодь баитан условиеэзын;

-кыввез употребляйтикӧ, кывтэчассэз да сёрникузяэз аркмӧтікӧ литературнӧй кывлісь нормаэз соблюдайтны; пыртны сёрниӧ лексическӧй да текстовӧй синониммез;

-анализируйтны кыв ладорсянь быдкодь тексттэз, тӧдны литературнӧй кывлісь нормаэз, история.

9 классісь велӧтчиссезлӧ год конецын колӧ тӧдны:

-быдӧс нійӧ основнӧй теоретическӧй сведеннёэсӧ, кӧдна вӧлісӧ сетӧмӧсь роднӧй кыв сьӧрті школьнӧй курсын;

-усвоитны колана сёрнитан да велӧтчн уджлісь навыккез;

-бура баитны грамотнӧй литературнӧй кыв вылын;

-тӧдны ас народлісь да роднӧй кывлісь история.

Типовöй программаын 9 классын сетсьö 34 час, лöсьöтöм программаын – 34 час.